open-index/open-wikipedia-markdown huggingface dataset:
Acróstico

"**Acróstico**" (בעברית: "**[[אקרוסטיכון|אקרוסטיק]]**") הוא סינגל שהוקלט על ידי הזמרת-יוצרת הקולומביאנית שאקירה. הוא יצא לאור ב-11 במאי 2023, על ידי חברת התקליטים סוני מיוזיק לטין, כסינגל שלא מתוך אלבום. הוא הופץ בסמוך ליציאתם של הלהיטים הבין-לאומיים של שאקירה "" ו-"TQG".

השיר הגיע למקום הראשון במצעד הסינגלים הספרדי.

## רקע וכתיבה
בינואר 2023, ביסאראפ הוציא את שיתוף הפעולה שלו עם שאקירה במסגרת סדרת ה-*Music Sessions* שלו "" (ידוע לחלופין בשם "Pa' Tipos Como Tú"). השיר זכה להתייחסות והפך ללהיט בין-לאומי ששבר שיאים רבים. הצלחה זו אפיינה את שיתוף הפעולה הבא שלה עם קרול ג'י בחודש העוקב, "TQG". שמועות רבות החלו להתפרסם על כך שהסינגל הבא של שאקירה הוא שיתוף פעולה עם מנואל טוריזו ששמו "Copa Vacía" אך התוכניות בוטלו לטובת הוצאת "Acróstico".

ב-10 במאי 2023, יום אחד בלבד לפני יציאת השיר, הכריזה שאקירה על "Acróstico" בכל פלטפורמות המדיה החברתית שלה.

## וידאו קליפ
הווידאו קליפ הרשמי של השיר פורסם בשידור חי ב-15 במאי 2023 וזכה להצלחה כאשר צבר למעלה מ-150 מיליון צפיות בסך הכול.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שהופקו על ידי שאקירה
קטגוריה:שירים על מוזיקה
קטגוריה:בלדות פופ
קטגוריה:סינגלים בהוצאת סוני מיוזיק לטין
סלימאן חאטר

**סלימאן מוחמד עבדול-חאמיד חאטר** (בערבית:** سليمان محمد عبد الحميد خاطر**; 1961–1986) היה חייל מצרי שביצע את הפיגוע בראס בורקה ב-5 באוקטובר 1985, כאשר פתח באש על תיירים ישראלים בחצי האי סיני, והרג שבעה מהם. בעוד שישראל דרשה להענישו בחומרה, הוא נהנה מתמיכה רחבה במצרים וברחבי העולם הערבי על מעשיו. חאטר נמצא מת בינואר 1986, תלוי בתא הכלא שלו, וסיבת מותו נקבעה כהתאבדות.

## ראשית חייו
סולימאן ח'אטר נולד בשנת 1961 בכפר עקיד (מאוית גם "אקיאד") בנפתא-שרקיה במצרים. הוא היה הצעיר מבין שלושה בנים ושתי בנות. במהלך ילדותו, חאטר היה עד להפצצת בית הספר בבחר אל-בקר על ידי ישראל ב-8 באפריל 1970.

בבגרותו הצטרף חאטר לכוחות הביטחון המרכזי המצריים כחלק משירות החובה הלאומי שלו. הוא גם החל ללמוד משפטים באוניברסיטת זגאציג באמצעות תוכנית לחינוך מרחוק.

## טבח ראס בורקה
 לפי הדו"ח של סוכנות הידיעות AP שפרסמה פיטסבורג פרס, ב-5 באוקטובר 1985, חאטר, שוטר, ירה והרג 7 תיירים ישראלים, בהם ארבעה ילדים ושתי נשים, במרחק של כ-25 מיילים מגבול מצרים-ישראל. ח'טר פצע שני קטינים נוספים, אחד בן 5. הירי אירע בשעות אחר הצהריים המאוחרות ליד אתר נופש.

## בית משפט צבאי
עורך דינו של חאטר ביקש לקיים את המשפט בבית משפט אזרחי, אך בקשתו נדחתה. הוא הועמד למשפט צבאי, נמצא אשם ונידון למאסר עולם עם עבודת פרך ב-28 בדצמבר 1985. הוא נשלח לכלא הצבאי בקהיר כדי להתחיל לרצות את עונשו. חאטר התאבד ב-7 בינואר 1986, פחות משבועיים לתקופת חייו. הוא נמצא תלוי בתאו.

### תמיכה ציבורית
גזר דינו של ח'טר גרר לחץ ציבורי נגדי ביוזמת מפלגת אל-ופד, מפלגת האופוזיציה המרכזית במצרים באותה תקופה. העיתון של מפלגה זו פרסם סיפור מזויף, בו נטען כי התיירים ההרוגים הם חיילים ישראלים שחצו את גבול מצרים ותקפו את עמדתו של ח'טר. בזמן שהעיתונים הפרו-ממשלתיים שתקו על התקרית, בעיתוני האופוזיציה פרסמו מאמרים המשבחים את ח'אטר, והללו אותו כ"גיבור סיני". בעיתונות האופוזיציה פרסמו מאמרים שונים שניסו להצדיק את מעשיו, כולל שהתיירים הישראלים היו מרגלים שנתפסו. צילום מתקנים צבאיים סודיים, שהם ירקו וקרעו דגל מצרים, שנשים ישראליות עירומות למחצה פגעו בחאטר שומר המצוות, או שהתיירים תקפו אותו. עם פתיחת משפטו של חאטר, התקיים גל של עצרות מחאה ברחבי מצרים, וכ-140 בני אדם נעצרו, רובם באוניברסיטת זגאזיג, שם היה חאטר סטודנט למשפטים. על פי הדיווחים, כמה אלפי אנשים השתתפו בעצרת בקהיר במחאה על משפטו. עורכי הדין הבולטים במצרים עמדו בתור כדי להגן בלהט על חאטר. לאחר מכן, העיתונות הפרו-ממשלתית פרסמה לראשונה את הסיפור האמיתי מאחורי הטבח, וחשפה כי רוב הקורבנות היו למעשה נשים וילדים.

## הערות שוליים

קטגוריה:אנשי צבא מצרים
קטגוריה:מצרים שנולדו ב-1961
קטגוריה:מצרים שנפטרו ב-1986
Chanel (שיר)

"**Chanel**" הוא סינגל שהוקלט על ידי הזמרת האמריקאית בקי ג'י והזמר פסו פלומה. הוא יצא לאור ב-30 במרץ 2023, על ידי חברות התקליטים קימוסבי רקורדס, RCA רקורדס וסוני מיוזיק לטין כסינגל המוביל מתוך האלבום *[[Esquinas]]*. את השיר כתבו ג'י, אדגר באררה, ז'סוס רוברטו לאיה גרסיה וחסן לאיה.

השיר הגיע למקום השמיני במצעד השירים הלטיניים.

## רקע וכתיבה
לאחר שג'י עבדה בעבר ארבע פעמים כאמנית אורחת עם זמרים מהסוגה המקסיקנית האזורית, בשנת 2018 בשיר "Pienso en Ti" עם ג'וס פאבלה, בשנת 2020 בגרסת הכיסוי "Jolene" עם צ'יקיס ריברה, בשנת 2022 ברמיקס של "Ya Acabó" של ההרכב Marca MP ובשנת 2023 ב-"Te Quiero Besar" עם Fuerza Regida, היא ופסו פלומה הקליטו את השיר הראשון שלה בסוגה כאמנית מובילה. במיאמי, המלחין אדגר באררה היה זה שנתן לפסו פלומה את הרעיון להקליט איתה, אז באררה יצר קשר עם הצוות של ג'י והיא הסכימה במהירות.

לפני חשיפת שיתוף הפעולה, ב-29 במרץ 2023, פרסמה ג'י תמונה באינסטגרם ובפייסבוק עם הביטוי ממילות השיר, "Te llevé a Chanel" (בתרגום לאנגלית: "I take you to Chanel"), כדי שפסו ישיב "También escogió Cartier" (בתרגום לאנגלית: "He also chose Cartier"), ועד מהרה החלו שמועות על שיתוף פעולה בין השניים. ב-30 במרץ, "Chanel" הוכרז רשמית באמצעות חשיפת העטיפה שלו ברשתות החברתיות של שני הזמרים ובפראג'ין רקורדס, חברת התקליטים של פסו פלומה, והוא פורסם בבכורה בלילה של אותו יום.

## וידאו קליפ
הווידאו קליפ הרשמי של השיר פורסם ב-6 באפריל 2023 שבוע אחרי יציאתו כסינגל.

נכון ליוני 2023 עומד מונה הצפיות של הקליפ על למעלה מ-100 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בקי ג'י
קטגוריה:דואטים
קטגוריה:שירים בספרדית
קטגוריה:שירים שנכתבו על ידי אדגר באררה
קטגוריה:שירים שנכתבו על ידי בקי ג'י
קטגוריה:שירים על ביגוד ואופנה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס
Baby (שיר של איה נקמורה)

"**Baby**" (בעברית: "**מותק**") הוא סינגל שהוקלט על ידי הזמרת הצרפתייה איה נקמורה בהשתתפות קבוצות בנות דרום קוריאניות איצי וטווייס, ולהקת הבנים הדרום קוריאנית סטריי קידס. הוא יצא לאור ב-12 בינואר 2023, על ידי חברות התקליטים JYP אנטרטיינמנט והאחים וורנר צרפת, כסינגל השני מתוך אלבום האולפן הרביעי של נקמורה, *[[DNK]]* (2023).

השיר הגיע למקום השני במצעד הסינגלים הצרפתי, והשמיני במצעד הסינגלים שבוולוניה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים בצרפתית
איזידור פיס

**איזידור פיס**, צרפתית: **Isidore Pils**  .(1815–1875) היה צייר אקדמי צרפתי בנושאי דת וצבא.

## ביוגרפיה
פיס נולד בפריז כבנו של חייל . בגיל שתים עשרה למד אצל  במשך ארבע שנים.

ב-1831 הוא הפך לסטודנט באקול דה-בו-ארט ולמד אצל . הוא התמודד על פרס רומא, בו זכה ב-1838 על ציור היסטוריה, "פטרוס הקדוש מרפא פיסח בדלת המקדש". למרות מצב בריאותו הלקוי, למד פיס שלוש שנים בוילה מדיצ'י. במהלך שהותו באיטליה ביקר בנאפולי, ונציה ופירנצה.

הציורים של פיס הם בנושאים דתיים. ב-1849 השלים את יצירתו המפורסמת ביותר, "שרים את המנון הצרפתי", השוכנת ב . בעקבות חוויותיו בנסיעה עם חיילים צרפתיים בחצי האי קרים, קיבלו ציוריו תפנית לנושאים צבאיים ולאומניים. מאוחר יותר צייר סצנות צבאיות רבות מזמן המצור על פריז במהלך מלחמת צרפת-פרוסיה של 1870.

פיס מונה לפרופסור לציור באקול דה-בו-ארט ב-1863 אך עזב באותה שנה לשנתיים לאלג'יריה. בשנת 1868 הוא נבחר לאקדמיה לאמנויות יפות. בין תלמידיו היו אדריאן מורו, , ז'וליאן דופרה, לוק אוליבייה מרסון, לידוביץ פיט, ועוד.

בין שאר עבודותיו, פיס צייר חלק מתקרת גרם המדרגות הגדול של האופרה גרנייה, בארבעה לוחות שכותרתם "האלים של האולימפוס", "אפולו במרכבתו", "ניצחון ההרמוניה" ו"אפותיאוזה של האופרה". עבודה זו הושלמה בשנת מותו. בשנה שלאחר מכן הוא היה נושא לביוגרפיה מאת .

פילס מת בדוארננז ונקבר בחלקה 54 בבית הקברות פר לאשז.

## גלריה

 File:Augustins - La mort d'une soeur de charité, 1850 - Isidore Pils Inv. R.F. 1986-82.jpg|אבלים
File:Isidore Pils Saint Pierre guérissant un boiteux.JPG|סנט פיטר מרפא את הפיסח
File:Pils rouget lisle chantant marseillaise mb (Musée).jpg|שירת ההמנון הצרפתי
File:Isidore alexandre augustin pils, sbarco delle truppe alleate in crimea il 14 settembre 1854, 04.jpg|במלחמת קרים


## קישורים חיצוניים

* 

## הערות שוליים

קטגוריה:ציירים צרפתים
קטגוריה:זוכי פרס רומא
קטגוריה:צרפתים שנולדו ב-1815
קטגוריה:צרפתים שנפטרו ב-1875
קרי סטיינר

**קרי אנתוני סטיינר** (באנגלית: **Cary Anthony Stayner**; נולד ב-13 באוגוסט 1961), הידוע גם בכינוי "**רוצח היוסמיטי פארק**" או פשוט "**רוצח היוסמיטי**", הוא רוצח סדרתי אמריקאי ואחיו הגדול של קורבן החטיפה סטיבן סטיינר.
הוא הורשע ברציחותיהן של ארבע נשים בין פברואר ליולי 1999.
הרציחות התרחשו ליד הפארק הלאומי יוסמיטי שבקליפורניה ומכאן כינויו.
סטיינר נידון למוות בגין ארבעת הרציחות שביצע, והוא ממתין להוצאתו להורג בכלא סן קוונטין.

## ביוגרפיה
קרי נולד בקליפורניה בשנת 1961, השלישי מבין חמישה ילדים.
היו לו שלוש אחיות ואח צעיר יותר, סטיבן סטיינר.
ב-4 בדצמבר 1972, סטיבן בן ה-7 נחטף על ידי הפדופיל קנת פרנל.
הוא הוחזק על ידי חוטפו במרחק של 61 קילומטרים מביתו.
בהמשך עברו לעיירה אחרת שם התגורר עד גיל 14 כשהצליח להימלט עם קורבן נוסף של פרנל, טימותי וייט.
מאוחר יותר קרי סיפר שהוא חש מוזנח בזמן שהוריו התאבלו על אובדנו של סטיבן.
כאשר סטיבן ברח וחזר מביתו, הוא זכה לתשומת לב תקשורתית מסיבית שהביאה להוצאת מיני סדרת טלוויזיה אודותיו "קוראים לי סטיבן" (במקור: **I Know My First Name is Steven**).
וקרי שוב הרגיש כי הוא לא מקבל מספיק תשומת לב כמו אחיו.

לאחר שסיים את לימודיו, עבד קרי כמתקין חלונות בחברת זכוכית.
בשנת 1997, קרי התקבל לעבודה כשיפוצניק במוטל שנמצא מחוץ לכניסה לכביש המהיר שמוביל לפארק הלאומי יוסמיטי.
במוטל זה הוא מצא את כל קורבנותיו ובין פברואר ליולי 1999, הוא רצח לפחות שתי נשים ושתי בנות נוער.

קטגוריה:רוצחים בעלי כינויים
קטגוריה:רוצחים סדרתיים אמריקאים
קטגוריה:הפארק הלאומי יוסמיטי
קטגוריה:רצח בקליפורניה
קטגוריה:אמריקאים שנולדו ב-1961
זיגי (כפר בקפריסין)

**זיגי** (ביוונית: **Ζύγι**) הוא כפר קטן השוכן לחופו הדרומי של קפריסין, בין לימסול ללרנקה. עד 1974 היו תושביו טורקים ויוונים. במהלך הקרבות שניטשו בשנה זו, ברחו תושביו הטורקים של האי אל חלקו הצפוני ומאז האוכלוסייה בו מורכבת מקפריסאים יוונים בלבד.

זיגי הוא הכפר היחיד בקפריסין הבנוי על החוף בגובה 8 מטרים. כלכלת הכפר מבוססת על תיירות וחקלאות. באזור מגדלים בעיקר ירקות, קטניות, מספוא, עצי לימון ודגנים. בסמוך לכפר, מופעלת תחנת הניסוי של המכון למחקר חקלאי.

## הפיצוץ בבסיס חיל הים
הפיצוץ בבסיס הצי אוונגלוס פלוראקיס ב-11 ביולי 2011 הסב נזק לכלל הבתים בכפר.

## המחלוקת סביב מרכז הפליטים
בשנת 2018, נערכו בכפר הפגנות תמיכה במפלגת החזית העממית הלאומית המתנגדת למהגרים, ובחברי מועצה מקומית שהתנגדו לבניית מרכז לילדי פליטים יתומים. תושבים אחרים התנגדו לתנועת מחאה זו.

מחלוקת זו הובילה לכך שקפריסאים רבים קראו להחרים את הכפר הידוע בטברנות, במסעדות הרבות, ובמרכזי תיירות שוקקים. במקרה אחד למשל, סירבו תלמידים לצאת לטיול בכפר מחשש שחבריהם המהגרים לא יתקבלו שם בסבר פנים יפות.

## תיירות בכפר
הודות לקרבת הכפר לערים פופולריות בקרב תיירים (כחצי שעה נסיעה מלרנקה ולימסול) ולמגוון האטרקציות לנופשים ולחובבי שייט, מהווה הכפר מוקד לתיירות שוקקת.

הכפר הידוע מתהדר בנמל דייגים פופולרי ובמרינה מפורסמת שהוקמה לאחרונה וכבר נמצאת בשימוש נרחב על ידי תיירים.

## תושבים מפורסמים
סופר האימה והמסתורין פיבוס קיפריאנו ומשורר הפולקלור שמביס אכניוטי הם תושבי הכפר.

## קישורים חיצוניים

* 

## הערות שוליים

קטגוריה:קפריסין: יישובים
תילה

**תילה** היא עיר בעלת אופי חרדי שמתוכננת להקמה כ-12 קילומטר צפונית לבאר שבע בשטח המועצה האזורית בני שמעון מצפון ליישוב להבים ומול העיר רהט שבנגב, ממזרח לכביש 6.

תילה, המתוכננת להשתרע על פני שטח של כ-4,000 דונם, מיועדת לאכלוס כ-80,000 תושבים מהמגזר החרדי, בכ-15,000 יחידות דיור.

שם העיר לקוח מאתר העתיקות "חורבת תילה" המצוי בשטח קיבוץ להב הסמוך. היישוב הקדום תילה נזכר בחיבור האונומסטיקון של אוסביוס מן המאה הרביעית לספירה, שם הוא מתואר כ"כפר יהודי גדול הקרוי תלה ומצוי שישה עשר מיל מדרום לבית גוברין". משם זה נגזר גם שמו של נחל תילה, נחל אכזב הזורם בסמיכות למקום העיר העתידית. ייתכן שבסוף העיר תיקרא בשם האחר.

ב-30 ביוני 2024 התקבלה בממשלת ישראל הצעתו של שר השיכון יצחק גולדקנופף להקמת היישוב, כיישוב בעל אופי חרדי.
## קישורים חיצוניים
* 
* 
* 
* 
* 

## הערות שוליים

קטגוריה:הנגב: יישובים
קטגוריה:ערים במחוז הדרום
קטגוריה:ישראל: יישובים עתידיים
קטגוריה:ערים חרדיות בישראל
ניית'ן או'טול

**ניית'ן או'טול** (באנגלית: **Nathan O'Toole** נולד ב-17 במרץ 1998) הוא שחקן אירי. הוא ידוע בתפקידו בתור ביורן צד-ברזל הצעיר בעונות הראשונה, השנייה והרביעית של סדרת הטלוויזיה ויקינגים. או'טול עשה את הופעת הבכורה שלו בטלוויזיה בגיל 13 בסדרת הטלוויזיה הבורג'ס בתור וינצ'נזו.

## ביוגרפיה
או'טול גדל בדונסשוהלין, מחוז מית'. הוא למד בבית הספר הלאומי "St. Seachnall" ולאחר מכן למד במכללה הקהילתית של דונסשוהלין.  הוא החל ללמוד שיעורי משחק בתיאטרון הצעירים של אן קוואנה כשהיה בן עשר. לאחר מכן הוא המשיך להתאמן באקדמיית בו סטריט בדבלין. 

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אירים
קטגוריה:אירים שנולדו ב-1998
Arranca

"**Arranca**" הוא סינגל שהוקלט על ידי הזמרת האמריקאית בקי ג'י והזמר אומגה. הוא יצא לאור ב-10 במרץ 2023, על ידי חברות התקליטים קימוסבי רקורדס, RCA רקורדס וסוני מיוזיק לטין כסינגל שלא מתוך אלבום. את השיר כתבו ג'י, מנואל לורנטה פריירה, אלנה רוז ואומגה לצד הפקה של האני-בוס, איי.סי ופולו פארה.

השיר הגיע למקום הרביעי במצעד האיירפליי הטרופי.

## רקע וכתיבה
את השיר כתבו ג'י, מנואל לורנטה פריירה, אלנה רוז ואומגה לצד הפקה של האני-בוס, איי.סי ופולו פארה. ג'י ביצעה את השיר בשידור חי בפעם הראשונה בפסטיבל המוזיקה והאמנויות של עמק קואצ'לה ב-14 באפריל 2023. השיר קיבל מועמדות לפרסי Tu Musica Urbano בקטגוריית "השיר האורבני-הטרופי הטוב ביותר".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-60 מיליון השמעות.

## וידאו קליפ
הווידאו קליפ הרשמי של השיר פורסם ב-10 במרץ 2023 ביום יציאתו כסינגל.

נכון ליוני 2023 עומד מונה הצפיות של הקליפ על למעלה מ-20 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בקי ג'י
קטגוריה:דואטים
קטגוריה:שירים בספרדית
קטגוריה:שירים שנכתבו על ידי בקי ג'י
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס
קריטאו

**בֶּנֶדֶטוֹ גָארֶת** (באיטלקית: **Benedetto Gareth**, בקטלונית: **Benet Garret** המכונה **קַרִיטֶאוֹ** (**Chariteo**); סביב 1450 בברצלונה – סביב 1514 בנאפולי) היה משורר איטלקי יליד ספרד, נואם, סופר ומוזיקאי, ממוצא קטלאני.

## קורות חיים
מוצאו של קריטאו ממשפחת אצילים מטורטוסה שכללה גם את אסטיב דה גארט (Esteve de Garret), הנשיא ה-48 (1515–1518) של הז'נרליטט דה קטלוניה, נולד בברצלונה ב-1450 ועבר לנאפולי בעקבות אלפונסו החמישי, מלך אראגון בין השנים 1467 ל-1468. הוא התחתן עם פטרונילה ויניול (Petronilla Vignoles), הידועה בשם ניזאאה (Nisaea).

בעיר האיטלקית הוא בא במגע עם משוררים כמו  ו ומ קיבל את הכינוי "קריטאו" שפירושו "בן החסדים" על כישרונותיו הרבים כמו אלה של נואם, חוקר תרבות ומוזיקאי.

ב-1486 הוא מונה לשומר החותם הגדול המלכותי, וב-1495 החליף את פונטאנו בתפקיד מזכיר המדינה של פרדיננדו השני, מלך נאפולי.

במהלך הכיבוש של שארל השמיני, מלך צרפת, שנמשך מפברואר עד יולי 1495, נשלח פרדיננדו לגלות וקריטאו הלך בעקבותיו יחד עם כל החצר לאי פרוצ'ידה ואז לאיסקיה, סיציליה וקלבריה, עד שהמלך ערך את כניסתו המנצחת לנאפולי ב-7 ביולי באותה שנה.

בשנת 1501, כאשר ההתקפה של לואי השנים עשר, מלך צרפת מוטטה את שושלת אראגון, הוא עזב שוב את העיר נאפולי ועבר לרומא שם מצא הגנה תחת אגוסטינו קיגי והצטרף לחוג הספרותי של .

בשנת 1503, כאשר הצרפתים גורשו מנאפולי ופרננדו הקתולי מונה למלך, הוא הצליח לחזור לנאפולי שם ביצע את המשימות הרבות שהטיל עליו , שהיה המושל מטעם המלך.

בשנים אלו הוא כתב ספר שירים בשם "אנדימיון" באיטלקית על פי הדגם של פרנצ'סקו פטרארקה, המוקדש לאישה בשם לונה, שיצא לאור בנאפולי בהוצאת קאנטו ב-1506, וכן שני שירים בטרצינה בשמות "פאשה" (Pascha) והמטמורפוזות (Metamorphoses), שפורסמו ב-1509.

## קישורים חיצוניים

* Works by Chariteo - at Open Library, Internet Archive
*Scores or librettos by Chariteo, at International Music Score Library Project, Project Petrucci LLC.


## הערות שוליים

קטגוריה:משוררים ספרדים
קטגוריה:משוררים איטלקים
קטגוריה:משוררים קטלאנים
קטגוריה:ילידי 1450
קטגוריה:נפטרים ב-1514
חיפש אתונות ומצא מלוכה

[ממוזער|שאול נמשח למלך על ידי שמואל, ציור משנת [1873]]
**יצא לחפש אתונות ומצא מלוכה** הוא פתגם עממי המבוסס על סיפור משיחת שאול למלכה הראשון של ממלכת ישראל המאוחדת על ידי שמואל הנביא, שמתואר בספר שמואל א', פרקים  ו–. הפתגם מתאר אדם שעסק בעניינים פעוטים ומגיע במפתיע לגדולה, כמו שאול, שבעת שהלך לחפש את האתונות שאבדו לאביו. פגש את שמואל שמשח אותו למלך.

## הסיפור המקראי
ב מסופר שזקני ישראל פנו אל שמואל בבקשה להמליך עליהם מלך כפי שיש לכל העמים האחרים. שמואל התפלל לאלוהים ונענה כי עליו לשמוע בקול הזקנים.

באותו זמן, קיש בן אביאל משבט בנימין איבד אתונות, ושלח את שאול בנו בליווי נער לחפש אותן. שאול חיפש באזור הגובל בין נחלת שבט בנימין לנחלת שבט אפרים, בין שילה לרמה (עירו של שמואל הנביא), אך לא מצא אותן. הוא הציע לנערו לשוב אל ביתם, ונערו שכנע אותו לשאול בעצתו של שמואל הנביא, שנמצא ברמה.

בפגישתם, הודיע שמואל לשאול שהאתונות כבר נמצאו והוא אינו צריך לעסוק בחיפושן. בנוסף הוא הודיע לו שאלוהים בחר בו למלך ישראל, ושמואל מושח את שאול למלך.

וכך שאול, שיצא מביתו רק כדי לחפש את האתונות שאבדו לאביו, זכה במלוכה.

## בספרות
סופרים אחדים, בהם אשר ברש, שאול טשרניחובסקי ובן ציון לוריא, מעלים ביצירותיהם את השאלה האם טוב לאדם להגיע במפתיע לגדולה ולזכות בדבר יקר מבלי שחיפש אותו.

בעקבות הסיפור התנ"כי הציע יובל נאמן את המילה "אתינות" כתחליף עברי לסרנדיפיות.
## קישורים חיצוניים
* 
## הערות שוליים

קטגוריה:מילים וביטויים בעברית
אדום, לבן וכחול מלכותי (סרט)

"**אדום, לבן וכחול מלכותי**" (באנגלית: "**Red, White & Royal Blue**") הוא סרט קומדיה רומנטית להט"בית המבוסס על  מאת , והוא יצא לאקרנים בפריים וידאו ב-11 באוגוסט 2023.

את הסרט ביים המחזאי זוכה פרסי הטוני , ומככבים בו ניקולס גאליצין וטיילור זקהאר פרז בתפקידים הראשיים.

ב-9 במאי 2024 הוכרז באופן רשמי כי סרט ההמשך נמצא בפיתוח.

## תקציר העלילה
עלילת הסרט סובבת סביב מערכת היחסים הרומנטית שמתפתחת בין אלכס, בנה של נשיאת ארצות הברית (טיילור זקהאר פרז) להנרי, נסיך הכתר הבריטי (ניקולס גאליצין), שניהלו סכסוך ממושך. במהלך ביקור בבריטניה לרגל חתונה מלכותית, אלכס מתעמת עם הנסיך הנרי, אחיו של החתן. המריבה בין אלכס והנסיך הנרי הופכת לאייטם בצהובונים, שעלולה לגרום לקרע ביחסי ארצות הברית–הממלכה המאוחדת ולסכן את קמפיין הבחירות של אמו של אלכס. כדי להתמודד עם המצב, אלכס והנרי נאלצים להעמיד פנים שהם חברים, אבל החברות המזויפת שלהם מתפתחת לרומן אמיתי.

## שחקנים ודמויות

## הפקה
את הסרט ביים המחזאי עטור פרסי הטוני מתיו לופז, וזהו סרט הקולנוע הראשון שלו. לופז גילה את הספר לאחר שהסוכן שלו הציע לו לעבד אותו למחזמר, אך לופז החליט שהוא חייב להפוך אותו לסרט וביקש להיות הבמאי. טד מלואר כתב טיוטה מוקדמת של התסריט, ומתיו לופז עיבד את הרומן של מקוויסטון לסרט. גרג ברלנטי ושרה שכטר מברלנטי הפקות הפיקו את הסרט, ומייקל מקגראת', מתיו לופז וקייסי מקוויסטון הם המפיקים בפועל.

### ליהוק
ביוני 2022 פורסם כי טיילור זקהאר פרז וניקולס גאליצין לוהקו לתפקידים הראשיים בסרט. פרז חיכה חמישה חודשים בין האודישן הראשון לשני, אך לאחר שיחה עם המפיקה שרה שכטר והבמאי-תסריטאי מתיו לופז, הוא קיבל את התפקיד תוך כמה ימים. גם קליפטון קולינס ג'וניור, סטיבן פריי, שרה שהי, רייצ'ל הילסון, אלי באמבר, אניש שת', פולו מורין, אחמד אלחאג' ואקשיי קאנה לוהקו לסרט.

### צילום
ההפקה של הסרט נעשתה בבריטניה.

## הפצה
ב-4 ביולי 2023 פריים וידאו פרסמו את הטיזרים הראשונים של הסרט. הסרט הופץ ב-11 באוגוסט באמזון פריים וידאו בלמעלה מ-240 מדינות ברחבי העולם.

## פרסים ומועמדויות

## סרט המשך
ב-9 במאי 2024, במהלך פגישת שאלות תשובות בין צוות השחקנים ויוצרי הסרט שהתקיימה לאחר הקרנה חגיגית של הסרט, במאי הסרט מת׳יו לופז, הכריז על סרט המשך. כותבת הספר והתסריטאית  הכריזה שהיא כותבת יחד עם לופז את התסריט.

## קישורים חיצוניים

## הערות שוליים

קטגוריה:סרטים אמריקאיים משנת 2023
קטגוריה:סרטי אמזון
קטגוריה:סרטי להט"ב אמריקאיים
קטגוריה:סרטי קומדיה רומנטית אמריקאיים
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים המבוססים על רומנים אמריקאים
שראלדו בקר

**שראלדו רודי סלומו וילם בֶּקֶר** (בהולנדית: **Sheraldo Rudi Salomo Willem Becker**; נולד ב־9 בפברואר 1995) הוא כדורגלן הולנדי-סורינאמי המשחק בעמדות הקיצוני והחלוץ במיינץ 05 מהבונדסליגה ובנבחרת סורינאם.

## קריירה
בשנת 2004 הצטרף בקר לאקדמיות הנוער של אייאקס. בקר החל את עונת 2013/2014 במשחק עבור קבוצת המילואים של אייאקס במסגרת ליגת המשנה בהולנד בהפסד 0–3 ביתי לפורטונה סיטארד. ב-28 בפברואר 2014, בקר כבש את שערו הראשון בקריירה נגד דן בוס. ב-8 במאי 2014, הוא נכלל בסגל של הקבוצה הבוגרת על ידי המאמן פרנק דה בור לשני משחקי ידידות מול פרסיה ג'קרטה ופרסיב בנדונג באינדונזיה.

ב-2015, בקר הושאל לזוולה, מליגת העל ההולנדית, במטרה לצבור יותר זמן משחק וניסיון. בקר השפיע ותרם משמעותית למועדון ההולנדי במהלך תקופת ההשאלה שלו, כאשר רשם 26 הופעות וכבש 4 שערים. לאחר שחזר לאייאקס, חוזהו של בקר הסתיים, והוא הצטרף לדן האג ב-2016, שם בילה שלוש עונות. ההופעות שלו בליגה ההולנדית משכו את תשומת הלב של המועדון הגרמני אוניון ברלין, ובשנת 2019, הוא עשה את המעבר לאוניון ברלין מהבונדסליגה. בקר המשיך להציג את כישוריו, בזמן שהוא הפך מהר מאוד לשחקן חשוב עבור הקבוצה, ואף עזר להם להבטיח את מקומם בבונדסליגה. בשנת 2022, בקר זכה להכרה על ביצועיו הבולטים ונבחר לשחקן חודש אוגוסט בבונדסליגה לאחר שכבש 4 שערים וגם סיפק 2 בישולים ב-4 משחקים. בסך הכל, בקר ביסס את עצמו כשחקן כנף מוכשר ורב-תכליתי.
ב-3 באוקטובר 2023 כבש את שערי הבכורה שלו בליגת האלופות שכבש צמד בהפסד 3-2 לבראגה, אלו היו גם השערים הראשונים אי פעם של קבוצתו במפעל.
ב-13 בינואר 2024 נמכר בקר לריאל סוסיאדד, בשורותיה שיחק עונה וחצי. 

ב-1 בספטמבר 2025 חתם בקר באוססונה מליגת העל הספרדית בכדורגל על חוזה לשנתיים. בפברואר 2026 הושאל למיינץ 05 מהבונדסליגה עד לתום עונת 2025/26.

## נבחרת לאומית
בקר שיחק בנבחרות הנוער של הולנד. אך למרות זאת, שראלדו בקר נכלל בסגל נבחרת סורינאם בנובמבר 2020, לאחר שהוכרז על זכאותו המלאה לייצג את הנבחרת הלאומית. למרות שסורינאם אינה מאפשרת ריבוי אזרחויות, המדינה הנפיקה דרכונים מיוחדים לספורטאים שנמצאים בתפוצות המעוניינים לייצג את סורינאם, מאז 2019.
ב-4 ביוני 2021, בקר ערך את הופעת הבכורה שלו עם נבחרת סורינאם בניצחון 0–6 נגד נבחרת ברמודה במסגרת מוקדמות מונדיאל 2022. הוא כבש 2 שערים במשחק הראשון שלו כשחקן התקפה בנבחרת.
## תארים
### אישיים
* שחקן החודש בבונדסליגה: אוגוסט 2022.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:כדורגלנים סורינאמים
קטגוריה:חלוצי כדורגל הולנדים
קטגוריה:חלוצי כדורגל סורינאמים
קטגוריה:אמסטרדם: כדורגלנים
קטגוריה:כדורגלני אייאקס
קטגוריה:כדורגלני זוולה
קטגוריה:כדורגלני דן האג
קטגוריה:כדורגלני אוניון ברלין
קטגוריה:כדורגלני ריאל סוסיאדד
קטגוריה:כדורגלני אוססונה
קטגוריה:כדורגלני מיינץ 05
קטגוריה:כדורגלני נבחרת סורינאם
קטגוריה:כדורגלני גביע הזהב 2021
קטגוריה:הולנדים ממוצא סורינאמי
קטגוריה:ספורטאים הולנדים בגרמניה
קטגוריה:ספורטאים הולנדים בספרד
קטגוריה:ספורטאים זרים בגרמניה
קטגוריה:ספורטאים זרים בספרד
קטגוריה:הולנדים שנולדו ב-1995
יוסף בנסולי

ר' **יוסף בנסולי** או **בנשולי** או **אלבנשולי** או **אבן אלבנסולי** או **אבן סולי** היה פייטן, סופר וחזן ספרדי בראשית המאה ה-14.

## ביוגרפיה
ר' יוסף בנסולי נולד לר' דוד, כנראה בטולדו. ידוע לנו מעט על קורות חייו. חי בטולדו ובנוסף לעיסוקו כפייטן שימש כחזן וכסופר. נודע כבר בשנת 1306 כפייטן וחזן מפורסם בטולדו. תקופתו נחשבת לתקופה ירודה בתחום השירה והפיוט, בעיקר יחסית לימי הזוהר של השירה הספרדית. אף על פי כן, בלט רבי יוסף בנסולי באיכות שירתו וברגש המצוי בשיריו.. חוקר הפיוט חיים שירמן כתב על התוכחה "שובי נפשי לקונך": "אילולא שידענו מי מחברה, יכולנו ליחסה למשורר מתקופת ימי הזוהר של האסכולה הספרדית".

## פיוטיו
בידינו כחמישה עשר שירי קודש שהודרו על ידי פרופ' יונה דוד בשמונה סוגות:
* שלוש קינות - שתיים מהן לתשעה באב.
* שתי תוכחות.
* שני פזמונים לשמחת תורה.
* אופן לשבת איכה.
* פיוט סילוק.
* רשות לנשמת לשבת איכה.
* פיוט מי כמוך - הפיוט הארוך ביותר מר' יוסף שהגיע לידינו.
* ארבעה פיוטים מסוג מוסתג'אב, אחד מהם לערב יום הכיפורים, ואחד לברכת זכרונות.

הקינה איך משכני עליון, נאמרת בחלק מקהילות הספרדים בליל תשעה באב, והקינה שכינה צועקת בהרע נאמרת ביום תשעה באב בחלק מקהילות הספרדים והתימנים.

## לקריאה נוספת
* **פיוטי יוסף בנסולי **: יוצאים לאור על פי כתבי-יד ודפוסים בצירוף חילופי נוסח וביאורים בידי יונה דוד, ירושלים: ר. מס, 1979.
* חיים שירמן, **השירה העברית בספרד ובפרובאנס : מבחר שירים וסיפורים מחורזים ערוכים ומבוארים, בצירוף מבואות מפתחות וציורים, בידי חיים שירמן, ספר שני, כרך ב**', תשס"ו, עמ' 485.
* ישראל דוידזון, **אוצר השירה והפיוט, ד**', עמ' 400.

## קישורים חיצוניים
* תוכחה הנושאת את שמו של ר' יוסף בנסולי בכתב יד, באתר הספרייה הלאומית.
* 

## הערות שוליים

קטגוריה:פייטני ספרד
קטגוריה:חזנים
קטגוריה:יהודי ספרד במאה ה-14
גיורגי גאגואה

**גיורגי גאגואה** (בגאורגית: **გიორგი გაგუა**; נולד ב-10 באוקטובר 2001 בטביליסי) הוא כדורגלן גאורגי המשחק בעמדת החלוץ בדפורטיבו אלאבס הספרדית.

## קריירה
גיורגי גאגואה נולד בטביליסי שבגאורגיה, הוא החל את קריירתו במחלקת הנוער של דינמו טביליסי ונורצ'י דינמואלי המקומיות משם עבר לשחק במחלקת הנוער של דפורטיבו אלאבס. ב-2022, גאגואה הושאל לריאל אוניון מהליגה הספרדית השלישית, עמם שיחק ב-28 הופעות בכל המסגרות מתוכן כבש 2 שערים בלבד.

ב-2023, גאגואה נבחר לייצג את נבחרת גאורגיה עד גיל 21 ביורו הצעירות.

ב-21 ביוני 2023, כבש גאגואה את שערו הראשון בנבחרת הצעירה נגד נבחרת פורטוגל במסגרת יורו הצעירות 2023, המשחק הסתיים בניצחון 2–0. במהלך יורו הצעירות 2023, גאגואה פתח בהרכב הנבחרת הגאורגית בכל משחק עד הדחתם בדו-קרב פנדלים ברבע הגמר מול ישראל, כאשר היה השחקן שהחטיא את אחד מהפנדלים.

## קישורים חיצוניים
* 

## הערות שוליים

קטגוריה:כדורגלנים גאורגים
קטגוריה:חלוצי כדורגל גאורגים
קטגוריה:טביליסי: כדורגלנים
קטגוריה:גאורגים שנולדו ב-2001
אליפות אירופה בכדורסל עד גיל 20 2023

**[[אליפות אירופה בכדורסל עד גיל 20]] לשנת ** נערכה בתאריכים 8–16 ביולי 2023 בהרקליון שביוון.  זכתה באליפות בפעם השנייה בתולדותיה לאחר שגברה על  בגמר 89–79 לאחר הארכה.

## הקבוצות המשתתפות
בתחרות השתתפו 16 נבחרות:
* , האלופה המכהנת לשנת 2022
* 
*  - מקום 2 אליפות אירופה עד גיל 20 דרג ב' 2022
*  - מקום 3 אליפות אירופה עד גיל 20 דרג ב' 2022
* 
* 
* 
*  - המארחת
* 
* 
* 
* 
*  - מקום 1 אליפות אירופה עד גיל 20 דרג ב' 2022
* 
* 
* 

## הערים המארחות

## שלב הבתים
בסיבוב זה חולקו הקבוצות ל-4 בתים של 4 קבוצות כל אחת, כאשר כל הקבוצות עולות לשלב שמינית הגמר, שהתקיים בשיטת הצלבה - בית א' עם בית ב' ובית ג' עם בית ד' (מקום ראשון בבית א' מול מקום רביעי בבית ב', מקום ראשון בבית ג' מול מקום רביעי בבית ד', מקום שני בבית א' מול מקום שלישי בבית ב' וכן הלאה).

### בית א'

### בית ב'

### בית ג'

### בית ד'

## שלב הנוקאאוט

## משחקי הדירוג
### מקומות 5–8

### מקומות 9–16

### מקומות 13–16
שלוש הנבחרות שסיימו במקומות האחרונים ירדו לדרג ב' (כלומר רק הנבחרת במקום השלושה עשר נשארה בדרג א').

## פרסי הטורניר
### [[MVP]]
*  איליאס קאמרדין

### חמישיית הטורניר
*  נועם יעקב
*  איליאס קאמרדין
*  אוונגלוס זוגריס
*  תייס דה רידר
*  דניאל וולף

### מלך הסלים

*  אורי גונארסון - 18.3 למשחק

### מלך הריבאונדים

*  דניאל וולף - 12 למשחק

### מלך האסיסטים

*  נועם יעקב - 7.6 למשחק

## דירוג סופי

## קישורים חיצוניים
* 
## הערות שוליים

קטגוריה:תחרויות כדורסל ב-2023
קטגוריה:יוון: כדורסל
קטגוריה:יוון: ספורט
קטגוריה:הרקליון: ספורט
קטגוריה:אליפות אירופה בכדורסל עד גיל 20
קטגוריה:תחרויות כדורסל ביוון
קטגוריה:2023 ביוון
רחל אדיב

**רחל אדיב** (נולדה בשם **רחל קיסל**; 21 בינואר 1912 – 12 בינואר 1993) הייתה פעילת ציבור וסופרת. שימשה כחברת מועצת העיר חיפה וכחברת מרכז מפלגת העבודה.

## ביוגרפיה
רחל קיסל נולדה באודסה, אוקראינה. במשך מלחמת העולם הראשונה נדדה עם הוריה ובסיומה של המלחמה התיישבו בגרודנו, כיום בלארוס. בגרודנו למדה בבית ספר תרבות והצטרפה לתנועת "השומר הצעיר". ב-1930 עברה המשפחה לוורשה, פולין וב-1932 עלו לארץ ישראל במסגרת העלייה החמישית. שנים אחדות שהתה בקיבוץ גן שמואל ולאחר מכן עבדה כפועלת בבית חרושת בתל אביב. ב-1936 עברה עם בעלה לחיפה והייתה פעילה במועצת הפועלות. במלחמת העולם השנייה התגייסה לצבא הבריטי ושימשה כקצינת חינוך. לאחר מלחמת העולם השנייה יצאה לשליחות לאירופה ובשנים 1960–1962 נשלחה מטעם מועצת הפועלות לדרום אמריקה ופעלה במספר מדינות.

ב-1966 הצטרפה למפא"י, ובהמשך - מפלגת העבודה והייתה פעילה מטעמה. ב-1969 נבחרה לרכזת הנשים במפלגת העבודה בחיפה. וכן הייתה חברה במועצת העיר חיפה. המשיכה בפעילותה הפוליטית משך כל שנות ה-70.

הייתה נשואה לישראל אדיב, מנהל בבנק הפועלים בחיפה, מראשוני העלייה השלישית. נפטר ב־1984. רחל אדיב נפטרה בחיפה ב-12 בינואר 1993.

## פרסומים
רחל אדיב פרסמה סיפורים ורשימות מ-1940 (ב"השומר הצעיר"), בעיתוני הארץ, ובביטאוני הבריגדה.

### ספריה
* באהלים (תל אביב: הוועד הארצי למען החייל היהודי, תש"ה 1945) ציורים – אריה ארוך
* בעקבות יהודים: רשמי מסע (תל אביב: הוצאת מחברות לספרות, תשכ"ד 1964) ציורים – יוחנן סימון
* שמו היה למאר: מפי עולים מברית-המועצות (תל אביב: עם עובד – תרבות וחינוך, תשל"ד 1974) ציורים – שמואל בונה

## קישורים חיצוניים
* 

## הערות שוליים

קטגוריה:סופרות ישראליות
קטגוריה:ישראליות ילידות האימפריה הרוסית
קטגוריה:ישראלים ילידי האימפריה הרוסית
קטגוריה:נשות העלייה החמישית
קטגוריה:אנשי העלייה החמישית
קטגוריה:גן שמואל: אישים
קטגוריה:חיפה: אישים
קטגוריה:אישים הקבורים בבית הקברות שדה יהושע
קטגוריה:ישראליות שנולדו ב-1921
קטגוריה:ישראלים שנולדו ב-1921
קטגוריה:ישראליות שנפטרו ב-1993
קטגוריה:ישראלים שנפטרו ב-1993
Sparks

"**Sparks**" הוא סינגל של השחקנית והזמרת האמריקאית, הילרי דאף, שיצא ב-7 באפריל 2015 בהוצאת חברת התקליטים RCA רקורדס. השיר מופיע כסינגל השלישי באלבום האולפן החמישי שלה, . השיר נכתב על ידי כריסטיאן קרלסון, פיטר תומאס, טובה לו וסם שריב, והופק על ידי פיטר תומאס, כריסטיאן קרלסון, שווידן ואמילי רייט.

נכון ליולי 2023 הושמע השיר למעלה מ-66 מיליון פעמים בספוטיפיי, ולמעלה מ-53 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:וידאו קליפים שבוימו על ידי האנה לוקס דייוויס
קטגוריה:שירי דאנס-פופ
קטגוריה:שירי סינת'-פופ
קטגוריה:סינגלים בהוצאת RCA רקורדס
Still Falling for You

"**Still Falling for You**" הוא סינגל של הזמרת האנגליה, אלי גולדינג, שיצא ב-19 באוגוסט 2016 בהוצאת חברת התקליטים פולידור רקורדס. השיר מופיע בפסקול של הסרט ברידג'ט ג'ונס בייבי . השיר נכתב על ידי אלי גולדינג, טובה לו, ריקרד יירנסון, איליה סלמנזאדה ושלבאק, והופק על ידי איליה סלמנזאדה ושלבאק.

נכון ליולי 2023, השיר הושמע למעלה מ-318 מיליון פעמים בספוטיפיי, ולמעלה מ-202 מיליון פעמים ביוטיוב.

## רשימת השמעה

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי ריקרד יירנסון
קטגוריה:שירים שנכתבו על ידי שלבאק
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי שלבאק
קטגוריה:שירים מסרטי קולנוע
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת פולידור רקורדס
אובה ויקטורין

**אובה אריק אקסל ויקטורין** (בשוודית: **Owe Erik Axel Wiktorin**; נולד ב-7 במאי 1940) הוא גנרל שוודי בדימוס אשר שימש כמפקד העליון (מקביל לרמטכ"ל) השמיני של צבא שוודיה.

## ביוגרפיה
ויקטורין נולד במוטלה ב-7 במאי 1940. בין 1961–1962 הוא הוכשר כטייס בבית הספר לטיסה בליונגביהד, וב-1964 התגייס לחיל האוויר השוודי. ב-1969 הוא מונה למפקד טייסת בכנף סאקרבורג. בין 1971–1973 הוא שרת באגף התכנון במשרד ההגנה. כמו כן הוא למד במכללת הסגל של הצבא השוודי ובמכללה האווירית לפיקוד ומטה בארצות הברית. בין 1980–1983 הוא שימש כראש אגף התכנון ולאחר שימש כסגן מפקד כנף יאמאטלנד עד 1984. ב-1986 הוא קום לדרגת גנרל מאיור וב-1991 לדרגת גנרל-לויטננט. שנה לאחר מכן הוא מונה למפקד המחוז הצבאי הדרומי. ב-30 ביוני 1994 הוא הועלה לדרגת גנרל ומונה למפקד העליון (מקביל לרמטכ"ל).

ויקטורין היה המפקד העליון הראשון שנכנס לתפקיד לאחר סיום המלחמה הקרה. תקופת כהונתו התאפיינה בשינוי כללי באסטרטגיה של הכוחות המזוינים השוודיים. מגישה שנועדה להתגונן מפני ברית המועצות, לגישה גמישה יותר שנועדה להיערך לאיומים מגוונים. כמו כן, התאפיינה תקופתו בקיצוצים מסיביים בתקציב ההגנה לאחר שהאיום הסובייטי הוסר. הוא סיים את תפקידו ב-30 ביוני 2000.

## קישורים חיצוניים

* אובה ויקטורין באתר הצבא השוודי

קטגוריה:גנרלים שוודים
קטגוריה:המפקד העליון של הכוחות המזוינים של שוודיה
קטגוריה:מפקדים בלגיון הכבוד
קטגוריה:טייסים צבאיים
קטגוריה:שוודים שנולדו ב-1940
קסימיר נינגה

**רודריג קסימיר נינגה** (בצרפתית: **Rodrigue Casimir Ninga**; נולד ב-17 במאי 1993 במאנדול שבצ'אד) הוא כדורגלן צ'אדי המשחק בעמדת החלוץ בנבחרת צ'אד.

## קריירת מועדונים
נינגה החל את הקריירה המקצוענית שלו בקבוצות רנסאנס מליגת העל הצ'אדית ומנגה ספורט מליגת העל הגבונזית. עם האחרונה זכה פעמיים באליפות גבון.

ב-31 באוגוסט 2015 חתם נינגה במונפלייה מליגת העל הצרפתית. הוא ערך 64 הופעות ליגה במדי המועדון, בהן הבקיע 13 שערים.

ב-4 ביולי 2018 חתם נינגה בקן מליגת העל הצרפתית. ב-12 באוגוסט ערך את הופעת הבכורה שלו במועדון, בהפסד 3-0 לפריז סן-ז'רמן במסגרת המחזור הראשון בליגה לעונת 2018/2019. ב-29 בספטמבר הבקיע את שער הבכורה שלו במועדון, בניצחון 1-0 על אמיין במסגרת המחזור השמיני בליגה. בסך הכל ערך 34 הופעות ליגה במדי המועדון, בהן הבקיע ששה שערים.

ב-8 באוגוסט 2019 חתם נינגה על חוזה לשלוש שנים באנז'ה מליגת העל הצרפתית. ב-16 באוגוסט ערך את הופעת הבכורה שלו במועדון, בהפסד 6-0 לאולימפיק ליון במסגרת המחזור השני בליגה לעונת 2019/2020. ב-22 בספטמבר הבקיע את שעריו היחידים במדי המועדון, שלושער בניצחון 4-1 על סנט אטיין במסגרת המחזור השישי בליגה. בסך הכל ערך 33 הופעות ליגה במדי המועדון, בהן הבקיע שלושה שערים.

ב-27 באוגוסט 2020 הושאל נינגה למשך עונה אחת לסיוואספור מליגת העל הטורקית. ב-12 בספטמבר ערך את הופעת הבכורה שלו במועדון, בהפסד 2-0 לאלניהספור במסגרת המחזור הראשון בליגה לעונת . בסך הכל ערך 16 הופעות ליגה במדי המועדון.

ב-12 ביולי 2022 חתם נינגה באנורתוסיס פמגוסטה מליגת העל הקפריסאית. הוא ערך 27 הופעות ליגה במדי המועדון, בהן הבקיע חמישה שערים.
## קריירה בינלאומית
ב-11 בנובמבר 2021 ערך נינגה את הופעת הבכורה שלו בנבחרת צ'אד, בהפסד 2-1 לנבחרת טנזניה במסגרת מוקדמות מונדיאל 2014. ב-31 במאי 2014 הבקיע את שער הבכורה שלו בנבחרת, בניצחון 3-1 על נבחרת מלאווי במסגרת מוקדמות גביע אפריקה לאומות 2015.

## תארים
;רנסאנס
* הגביע הצ'אדי (1): 2011

;מנגה ספורט
* אליפות גבון (2): 2013/2014, 2015

## קישורים חיצוניים

## הערות שוליים

קטגוריה:כדורגלנים צ'אדים
קטגוריה:חלוצי כדורגל צ'אדים
קטגוריה:כדורגלני מונפלייה
קטגוריה:כדורגלני קן
קטגוריה:כדורגלני אנז'ה
קטגוריה:כדורגלני סיוואספור
קטגוריה:כדורגלני אנורתוסיס פמגוסטה
קטגוריה:כדורגלני נבחרת צ'אד
קטגוריה:ספורטאים זרים בצרפת
קטגוריה:ספורטאים זרים בטורקיה
קטגוריה:ספורטאים זרים בקפריסין
קטגוריה:ילידי 1993
ארנאו טנאס

**ארנאו טנאס אורניה** (בספרדית: **Arnau Tenas Ureña**; נולד ב-30 במאי 2001) הוא כדורגלן ספרדי המשחק בעמדת השוער בקבוצת ויאריאל מהלה ליגה.

## קריירה
ארנאו טנאס גדל בעיר ויק, שם הצטרף למחלקת הילדים של המועדון המקומי, ויק ריופרימר. בשנת 2010 הצטרף ללה מאסיה, אקדמיית הנוער של ברצלונה, שם שיחק בנעוריו. הוא ערך את הופעת הבכורה שלו בברצלונה אתלטיק במסגרת הליגה השלישית בספרד בניצחון 2 - 1 על טרואל במרץ 2019. לאחר מכן החל להתאמן עם הקבוצה הבוגרת של ברצלונה, ובאוקטובר 2019, נכלל לראשונה בסגל הקבוצה הבוגרת במשחק ליגה נגד דפורטיבו אלאבס. ב-27 ביוני 2020, טנאס האריך את חוזהו עם ברצלונה, עד יוני 2023 עם סעיף שחרור של כ-100 מיליון אירו.

ב-30 ביולי 2023 חתם לשלוש שנים בפריז סן-ז'רמן.

## נבחרת לאומית
טנאס שיחק בנבחרות הנוער של ספרד. הוא יצג את ספרד באליפות אירופה בכדורגל עד גיל 19 ב-2019 והיה שותף לזכייתה בטורניר. ב-26 במרץ 2022, זומן טנאס לנבחרת ספרד כ"זימון חירום" לאחר שרוברט סאנצ'ס נאלץ לוותר על ההשתתפות שלו מסיבות אישיות.

נכלל בסגל הנבחרת האולימפית של ספרד לטורניר הכדורגל באולימפיאדת פריז (2024).

## תארים
**[[פריז סן-ז'רמן]]**

* אליפות צרפת (2): 2023/2024, 2024/2025
* הסופר קאפ הצרפתי: 2024
* ליגת האלופות:2024/2025
* הסופר קאפ האירופי: 2025

## קישורים חיצוניים

* 

## הערות שוליים

קטגוריה:כדורגלנים ספרדים
קטגוריה:שוערי כדורגל ספרדים
קטגוריה:ברצלונה: כדורגלנים
קטגוריה:כדורגלני ברצלונה אתלטיק
קטגוריה:כדורגלני פריז סן-ז'רמן
קטגוריה:כדורגלני ויאריאל
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:ספורטאים ספרדים בצרפת
קטגוריה:ספרדים שנולדו ב-2001
ציפור הדבקון

**ציפור הדבקון** (שם מדעי: *Dicaeum hirundinaceum*) הוא מין של ציפור שיר מהמשפחה נקרות פרחים, החיה בטבע באוסטרליה ובאיי מאלוקו. ציפור זו מתבססת למזונה על צמח הדבקון.

## תיאור
הציפור מגיעה לאורך של 9 עד 10 ס"מ בקירוב ולמשקל 7.5 עד 11 גרם בקירוב. היא בעלת נוצות עליונות כחולות מבריקים עם כנפיים וזנב שחורים, חזה ושת אדומים בוהקים ובטן בהירה-לבנה. הנקבה אפורה כהה בחלקה העליון, אפורה בהירה בחלק התחתון ובתחילת הזנב כתם אדום. העיניים והרגליים שחורות והמקור כהה, דק וקצר מאוד עם קצה מעוקל מעט כלפי מטה.

הציפור חיה לרוב ביערות טרופיים וסובטרופיים וכן בבתות וחורשי אקליפטוסים בין פנים היבשת ועד ליערות הגשם שלאורך החופים ונדירה באזורים הרריים. היא אוכלת פירות כמעט מובהקת, הניזונה מפירות הדבקון ומסייעת בכך להתפשטותם. למעלה מ-85% מתזונת הציפור מורכב מדבקונים, דבר נדיר אצל אוכלי פירות למעט אצל תוכי הנשר. פרוקי רגליים מהווים 13% מהתזונה והשאר כולל צוף ופירות יער אחרים.

### תת-מינים
* Dicaeum hirundinaceum hirundinaceum
* Dicaeum hirundinaceum keiense
* Dicaeum hirundinaceum ignicolle
* Dicaeum hirundinaceum fulgidum
## קישורים חיצוניים

## הערות שוליים

קטגוריה:טקסונים שתוארו בידי ג'ורג' שו
קטגוריה:נקרות פרחים
קטגוריה:אוסטרליה: עופות
קטגוריה:בעלי חיים שתוארו ב-1792
ג'יימס טראפורד

**ג'יימס הרינגטון טראפורד** (באנגלית: **James Harrington Trafford**; נולד ב-10 באוקטובר 2002 בקוקרמות' שבאנגליה) הוא כדורגלן אנגלי המשחק בעמדת השוער במנצ'סטר סיטי מהפרמייר ליג ובנבחרת אנגליה.

## קריירת מועדונים
טראפורד גדל במחלקות הנוער של קוקרמות', קרלייל יונייטד ומנצ'סטר סיטי. הוא הושאל ממנצ'סטר סיטי לאקרינגטון סטנלי ובולטון וונדררס מהפוטבול ליג הראשונה.

ב-20 ביולי 2023 חתם בברנלי.

## קריירה בין-לאומית
טראפורד שיחק בכל הנבחרות הצעירות של אנגליה.

הוא נכלל בסגל נבחרת אנגליה עד גיל 21 לטורניר אליפות אירופה עד גיל 21 בשנת 2023.

נכלל בסגל נבחרת אנגליה הבוגרת למוקדמות מונדיאל 2026, אך לא זכה לדקות במסגרת הקמפיין. ב-27 במרץ 2026 ערך את הופעת הבכורה שלו בנבחרת הבוגרת בתיקו 1–1 נגד נבחרת אורוגוואי במסגרת משחק ידידות. 

## תארים
**מנצ'סטר סיטי**

* גביע הליגה האנגלי: 2025/2026 

## קישורים חיצוניים

## הערות שוליים

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני מנצ'סטר סיטי
קטגוריה:כדורגלני בולטון וונדררס
קטגוריה:כדורגלני ברנלי
קטגוריה:כדורגלני נבחרת אנגליה
קטגוריה:אנגלים שנולדו ב-2002
מייקל פול

**מייקל פול** (באנגלית: **Colin Michael Foale **; נולד ב-6 בינואר 1957, בריטניה) הוא טייס חלל ואסטרופיזיקאי אמריקאי-בריטי שהשתתף בתוכנית מעבורת החלל האמריקאית וביקר בתחנת החלל מיר ובתחנת החלל הבין-לאומית.

## קורות חיים
פול נולד בעיירה לות' שבלינקולנשייר למשפחה בריטית-אמריקאית. הוא גדל בקיימברידג'. פול סיים לימודי תואר ראשון באוניברסיטת קיימברידג' בשנת 1978 בהצטיינות. בשנת 1982 הוא סיים לימודי תואר שלישי.

זמן קצר לאחר סיום הלימודים פול עבר ליוסטון והחל לעבוד במקדונל דאגלס. בשנת 1983 הוא החל לעבוד במרכז החלל ג'ונסון והיה מעורב בהכנות למספר משימות חלל. פול ניסה פעמיים להתקבל ליחידת האסטרונאוטים אך נדחה. רק בניסיון שלישי בשנת 1987 הוא התקבל.

## שירות ביחידת האסטרונאוטים
לאחר סיום קורס הכנה, בשנת 1992 פול נכלל בצוות STS-45 כמומחה משימה (צ'ארלס בולדן היה מפקד צוות). זו הייתה משימה מדעית, שביצע 12 ניסויים שונים מטעם מספר מדינות: ארצות הברית, צרפת, גרמניה, בלגיה, שווייץ, הולנד ויפן. זו הייתה המשימה הראשונה שנשאה את המעבדה האטמוספירית ליישומים ומדע (ר"ת באנגלית: ATLAS-1), שהורכבה בתא המטען של המעבורת, ובה תשתית ל-12 ניסויים בתחומי כימיה אטמוספירית, קרינת השמש, פיזיקה של פלזמה בחלל, ואסטרונומיה בתחום העל-סגול. בשנת 1993 פול היה מומחה משימה בצוות של STS-56 על סיפון מעבורת החלל דיסקברי (קנת קמרון היה מפקד צוות). הצוות עשה מספר ניסויין עם מערכת ATLAS-2 ולוויין SPARTAN-201. בשנת 1995 פול טס בפעם השלישית כמומחה משימה של STS-63 על סיפון מעבורת החלל דיסקברי (ג'ים ות'רבי היה מפקד צוות). המטרה העיקרית של המשימה הייתה ביצוע תמרונים בקרבת תחנת החלל מיר כהכנה לביצוע עגינה שהייתה מתוכננת להתבצע במשימה STS-71. בנוסף לכך בוצעו ניסויים עם מערכת SPACEHAB-3 ושחרור לוויין Spartan-204 למסלול.

לאחר משימה זו פול נכלל בצוות שעבר הכנות במרכז גגארין להכשרת קוסמונאוטים כהנכה לטיסה לתחנת החלל מיר. הוא הגיע לתחנת החלל בטיסה של מעבורת החלל אטלנטיס STS-84 (צ'ארלס פרקורט היה מפקד צוות). ביחד עם צוות רוסי וסילי ציבלייב, אלכסנדר לזוטקין ואנטולי סולוביוב הוא שהה בתחנת החלל מספר חודשים והיה חבר של משלחת מס' 23 ומשלחת מס' 24. במהלך השהות נפגע מודול Spektr של תחנת החלל ותקלות נוספות לרבות שריפה. הוא חזר לכדור הארץ במעבורת החלל אטלנטיס בטיסה STS-86.

בשנת 1999 פול השתתף במשימה STS-103 של מעבורת החלל דיסקברי (קרטיס בראון היה מפקד צוות). במהלך המשימה הותקנו חיישנים נוספים ובוצע שדרוג של טלסקופ החלל האבל. פול השתתף בפעילות חוץ רכבית שנמשכה כ-8 שעות.

בשנת 2003 הוחלט שפול יהיה מפקד משלחת מס' 8 לתחנת החלל הבין-לאומית. בעקבות אסון קולומביה צוות צומצם לזוג. הם הגיעו לתחנת החלל בחללית סויוז TMA-3. אלכסנדר קאלרי היה מפקד טיסה. הם קיבלו אחריות על תחנת החלל לאחר עזיבת משלחת מס' 7 ושהו בה כ-6 חודשים. במהלך שהות בתחנת החלל פול ביצוע פעילות חוץ רכבית שנמשכה כ-4 שעות.

לאחר חזרה לכדור הארץ פול מונה לתפקיד ניהולי בנאס"א וכיהן עד לשנת 2013 כאשר פרש מהארגון.

לאחר פרישה פול היה מעורב בתכנון מטוס חשמלי ועוסק בהרצאות בתחום החלל.

## קישורים חיצוניים

* ביוגרפיה

קטגוריה:ערכים שבהם תבנית בריטניקה אינה מתאימה
קטגוריה:אסטרונאוטים אמריקאים
קטגוריה:הלכי חלל אמריקאים
קטגוריה:מהגרים מבריטניה לארצות הברית
קטגוריה:בעלי תואר דוקטור מאוניברסיטת קיימברידג'
קטגוריה:מפקדים במסדר האימפריה הבריטית
קטגוריה:אמריקאים שנולדו ב-1957
קטגוריה:בריטים שנולדו ב-1957
קטגוריה:אנשי צוות תחנת החלל הבין-לאומית
משה לוי (בת ים)

הרב **משה (יעקב) לוי** (ה'תרע"ה, 1915 – ג' בתמוז ה'תשכ"ט, 19 ביוני 1969) היה רבה הספרדי הראשון של בת ים.

## ביוגרפיה
נולד בסלא שבמרוקו לרב יעקב ואסתר לוי. אביו היה דיין בבית דינו של הרב רפאל אנקווה, ולאחר עלייתו לארץ היה מחכמי ישיבת המקובלים בית אל ב בירושלים. אמו הייתה מצאצאי החיד"א.

עלה ארצה עם משפחתו כשהיה כבן חמש או שש. למד בישיבת פורת יוסף ובמכון הרי פישל, ונסמך לרבנות. שימש כרב ושוחט לקהילה היהודית הקטנה שנשארה בחברון לאחר הטבח במאורעות תרפ"ט. בשנת ה'תרצ"ו, לאחר שננטש היישוב היהודי בחברון בעקבות המאורעות, החל לכהן כרב בתל אביב. בשנת ה'תש"ד (1943/1944) התמנה לרב הקהילה הספרדית בבת ים, ובשנת ה'תשי"ז אושר מינויו כרב ראשי לעיר, לצד הרב האשכנזי פסח קוקיס. בתפקיד זה כיהן 25 שנה, עד למותו.

היה מראשי חבר הרבנים שעל ידי הפועל המזרחי, והיה חבר ההנהלה של המפד"ל.

נפטר בג' בתמוז ה'תשכ"ט ונקבר בבית הקברות היהודי בהר הזיתים. על שמו רחוב בבת ים.

## משפחתו
היה נשוי לרחל בת יהודה חדד, ולהם נולדו שישה ילדים בנם הרב ד"ר אהרן חי לוי היה רב בדרום אפריקה, ראש המועצה המקומית מיתר ומנהל מחוזות במשרד הפנים. בנם  נפל בעת שירותו הצבאי

אחיו הרב ציון לוי היה רבה הראשי של פנמה. אחיינו הוא איש התקשורת ג'קי לוי.

## לקריאה נוספת
* הרב כתריאל פישל טכורש, **הרב משה לוי ז"ל**, שבילין כג-כד, עמ' קנ-קנא.
* יצחק אלפסי, **לוי, משה יעקב**, בתוך: יצחק רפאל (עורך), "אנציקלופדיה של הציונות הדתית" ו, עמ' 562.

## קישורים חיצוניים
*: תשובה הלכתית מהרב משה לוי בנושא ברכת נשים על מצוות עשה שהזמן גרמן.
* 
* 
* כרטיס הקבר של משה לוי באתר מרכז המידע הר הזיתים.

## הערות שוליים

קטגוריה:ישראלים ילידי מרוקו
קטגוריה:אנשי העלייה השלישית
קטגוריה:בת ים: רבנים ראשיים
קטגוריה:חברון: רבנים
קטגוריה:תל אביב-יפו: רבנים
קטגוריה:רבני הציונות הדתית בישראל
קטגוריה:פעילי המפד"ל
קטגוריה:בוגרי ישיבת פורת יוסף
קטגוריה:בוגרי מכון אריאל
קטגוריה:יהודים הקבורים בהר הזיתים: חלקת הנביאים
קטגוריה:אבות שכולים: חללי צה"ל
קטגוריה:ישראלים שנולדו ב-1915
קטגוריה:ישראלים שנפטרו ב-1969
קטגוריה:אנשי חבר הרבנים שעל ידי הפועל המזרחי
פרנץ רייכלייטנר

**פרנץ קרל רייכלייטנר** (בגרמנית: **Franz Karl Reichleitner**; 2 בדצמבר 1906 – 3 בינואר 1944) היה איש אס אס אוסטרי שהשתתף במבצע ריינהרד במהלך השואה. רייכלייטנר היה המפקד השני והאחרון של מחנה ההשמדה סוביבור מ-1 בספטמבר 1942 עד סגירת המחנה ב-17 באוקטובר 1943 או בסמוך לכך. כמפקד המחנה, רייכלייטנר ביצע ישירות רציחות כחלק מרצח העם של היהודים.

## קריירה באס אס
רייכלייטנר הצטרף למפלגה הנאצית ב-1936 כחבר מספר 6,369,213 ולאס אס ב-1937, כחבר מספר 357,065. הוא החל את הקריירה שלו כפקיד (בדרגת Kriminalsekretär) של הגסטפו בלינץ. מאוחר יותר עבר לעבוד בתוכנית המתת החסד T4 במרכז ההרג של הרטהיים. תחילה היה עוזר מפקח עם פרנץ שטנגל תחת כריסטיאן וירט ואז עבר לתפקידו של וירט כמפקח ראשי בהארטהיים. רייכלייטנר היה גם אחראי חלקית על קבלת שטנגל לתפקיד פיקוח ב-T4.

## מחנה המוות סוביבור
ב-1 בספטמבר 1942, בדרגת אובר-שטורמפיהרר (סגן ראשון) של האס אס, בפקודתם של וירט ואודילו גלובוצניק, רייכלייטנר קיבל את הפיקוד על מחנה ההשמדה סוביבור עם יציאתו של פרנץ שטנגל לטרבלינקה. רייכלייטנר מיעט להופיע במחנה, ונטען כי היה שתיין כבד, אך שלט בסוביבור בקפדנות. משה בהיר, אסיר המחנה, כתב:רייכלייטנר, גבר בשנות הארבעים המאוחרות לחייו, בעל מבטא אוסטרי, היה לבוש תמיד באלגנטיות רבה וענד כפפות. לא היה לו קשר ישיר עם היהודים והטרנספורטים. הוא ידע שהוא יכול לסמוך על הכפופים לו, שפחדו ממנו מאוד. הוא ניהל את המחנה בדיוק גרמני. בתקופתו התנהלו האקציות בשלום, וכל השילוחים שהגיעו ביום מסוים חוסלו. הוא מעולם לא השאיר אותם ליום המחרת...באחת הפעמים, כאשר זקן מטרנספורט סטר לקצין האס אס קרל פרנצל, רייכלייטנר לקח את האיש הצידה וירה בו לעיני משפחתו וכל שיירת האנשים.

## מרד סוביבור
לאחר שהרייכספיהרר אס אס היינריך הימלר ביקר בסוביבור ב-12 בפברואר 1943, הוא קידם את רייכלייטנר להאופטשטורמפיהרר (קפטן) אס אס. רייכלייטנר היה בחופשה ביום מרד סוביבור, 14 באוקטובר 1943. כ-300 מתוך 600 האסירים ברחו. השאר נורו למוות בפקודה ישירה של הימלר. סוביבור נסגר תוך מספר ימים והנאצים ניסו להסיר כל זכר לקיומו.

בסתיו 1943, כמו רבים ממבצעי מבצע ריינהרד, רייכלייטנר הועבר לאזור פיומה באיטליה כדי להרוג יהודים ולדכא את תנועת ההתנגדות הפרטיזנית. רייכלייטנר נהרג על ידי פרטיזנים ב-3 בינואר 1944 בפיומה.

## קישורים חיצוניים

## הערות שוליים

קטגוריה:סגל מחנה סוביבור
קטגוריה:אנשי הגסטפו
קטגוריה:אוסטרים שנולדו ב-1906
קטגוריה:אוסטרים שנפטרו ב-1944
דן ארבל (סוכן המוסד)

**דן ארבל** (נולד ב-28 בפברואר 1937) שירת כסוכן של "המוסד". נודע בחלקו במבצע פלומבט ובפרשת לילהאמר.

## קורות חיים
ארבל נולד ב-1937 בדנמרק בשם **דן ארטשיק**, ובהמשך קיצר את שמו ל**דן ארט**. בגיל 5, בזמן הכיבוש הנאצי של דנמרק, שלחו הוריו אותו ואת אחותו הבכורה להסתתר בדירה בצפון קופנהגן, ולאחר חודשים אחדים ברחה המשפחה לשוודיה. המשפחה היגרה לארצות הברית, וב-1948 שבו הוריו לדנמרק. ארבל נשאר אצל קרובי משפחה בסנט לואיס ובהמשך למד מינהל עסקים באוניברסיטת ניו יורק. בסיום לימודיו חזר לדנמרק, הצטרף לעסקי הטקסטיל של אביו ואחר כך עבד בחברת רהיטים. ב-1963 עלה לישראל והיה שותף בחברת הרהיטים "דניש אינטריורס".

ב-1965 גויס ל"מוסד" והוכשר כסוכן. הוא הוצב באגף המבצעים "קיסריה", שבראשות יוסף יריב וסגנו מייק הררי. הוא השתתף בזהויות שונות במבצעים של "המוסד" במצרים, בשווייץ, בלוב, בלבנון בסוריה ועוד. במבצע פלומבט, שנערך ב-1968, רכש 200 טונות של תחמוצת אורניום טחונה ("עוגה צהובה") עבור תוכנית הגרעין של ישראל. במקביל לעבודתו ב"מוסד", במשימות שאליהן נקרא כפרילאנסר לפי הצורך, עבד בעבודות אזרחיות, בהן מנהל ייצור במפעל אסם בבני ברק.

ביוני 1973 נשלח על ידי "המוסד" למבצע בלילהאמר שבנורווגיה, כחלק ממבצע זעם האל. הוא יצא למבצע בדרכונו הדני המקורי, בשם דן ארט. המבצע נועד להריגתו של עלי חסן סלאמה, מבכירי ארגון הטרור הפלסטיני "ספטמבר השחור", אך בטעות נהרג בו מלצר מרוקאי חף מפשע בשם אחמד בושיקי. שישה ממשתתפי המבצע, ובהם ארבל, נעצרו בנורווגיה, וזאת לאחר שדן נתפס ונעצר והסגיר את מקום דירת המסתור בה שהו שאר חברי החוליה. כולם הועמדו לדין, וחמישה מהם הורשעו. ארבל נמצא אשם בסיוע לרצח ונגזרו עליו חמש שנות מאסר. על הכשלים בפרשת לילהאמר אמר: "מדובר בכישלון ארגוני ומערכתי. זה כלל את הזיהוי השגוי, היעדר פקודה מסודרת, אי־הצלבת מידע עם אמ"ן, אי־הקשבה ללוחמים שאומרים שזה לא הוא, ההוראה השגויה להחזיר את כלי הרכב השכורים, בניגוד להנחיות שהיו עד אז".

בפברואר 1975 קיבל חנינה, שב לישראל והתגורר בהרצליה.

נישא לדבורה קוק, ולהם שלושה בנים ובת.

לאחר מכן נישא לליליאן קוניגסהופר, ולהם שני בנים ובת.

## קישורים חיצוניים
* 

## הערות שוליים

קטגוריה:אנשי המוסד
קטגוריה:אנשי המוסד שנכלאו בחו"ל
קטגוריה:מבצע זעם האל
קטגוריה:מורשעים בעבירות ביטחון
קטגוריה:ילדים בשואה: דנמרק
קטגוריה:עולים בשנות ה-1960
קטגוריה:ישראלים שנולדו ב-1937
יוהאן הידרשטט

**יוהאן איוואר הידרשטט** (בשוודית: **Johan Ivar Hederstedt**; נולד ב-26 באוגוסט 1943) הוא גנרל שוודי בדימוס אשר שימש כמפקד העליון (מקביל לרמטכ"ל) התשיעי של צבא שוודיה.

## ביוגרפיה
הידרשטט נולד ב-26 באוגוסט 1943, בנֵשֶה שבמחוז ינשפין. אביו היה אוברסט-לויטננט בצבא השוודי. הוא למד באקדמיה הצבאית המלכותית, וב-1966 הוצב כלויטננט ברגימנט אלבסבורג. ב-1969 הוא החל ללמוד בבית הספר לצוערים של חיל הרגלים השוודי. בין 1974–1976 הוא עבר את קורס הסגל של הצבא השוודי. לאחר מכן שרת במחלקת המבצעים של הפיקוד העליון עד 1981, אז נשלח לקפריסין כמפקד הגדוד השוודי של כוח שמירת השלום של האו"ם. ב-1982 חזר לשוודיה ומונה למפקד פלוגה ברגימנט סמולנד. ב-1986 הוא הועבר לפקד על גדוד ברגימנט בוהוסלן.

ב-1988 הוא הועלה לדרגת אוברסט ונשלח ללבנון כמפקד הגדוד השוודי של יוניפי"ל. לאחר חזרתו לשוודיה, מונה למפקד בריגדה במשמר המלכותי השוודי, וכיהן בתפקיד עד 1993. לאחר מכן מונה למפקד הדיוויזיה המערבית עד 1996, אז הועלה לדרגת גנרל-מאיור ומונה למפקד המשימות הבינלאומיות של צבא שוודיה. במאי 1997, הוא הוביל תרגיל צבאי רחב היקף בגרמניה בשם "שותפות לשלום". בתרגיל השתתפו 1,900 קצינים מ-28 מדינות שונות. באותה שנה הוא מונה ליועצו הצבאי של שר ההגנה ביורן פון סידוב. במהלך שנות ה-90, הוא פיקח על הכוחות השוודיים שהשתתפו במשימות שמירת שלום בבוסניה והרצגובינה, מקדוניה הצפונית וקוסובו. 

ב-30 ביוני 2000 הוא הועלה לדרגת גנרל ומונה למפקד העליון (מקביל לרמטכ"ל). בשנת 2001 הוא שימש גם כנשיא התורן של הוועדה הצבאית של האיחוד האירופי. ב-31 בדצמבר 2003 הוא התפטר מהתפקיד ופרש מהצבא.

## קישורים חיצוניים

* ריאיון עם הידרשטט ברדיו שוודיה

קטגוריה:גנרלים שוודים
קטגוריה:המפקד העליון של הכוחות המזוינים של שוודיה
קטגוריה:אנשי צבא בשירות האומות המאוחדות
קטגוריה:מפקדים בלגיון הכבוד
קטגוריה:שוודים שנולדו ב-1943